**FAU 09.01.17**

**Forfall**:

Bylgja Ingvadottir (3B), Astrid Bolstad (7B), Hans Skjæveland (rektor), Svein Tollefsen (5C), Anders Apeland(4A), Henning M Hansen (5B)

**Til stede**:

Simon Lunde (2C), Trine Vos (5A og vara 3B), Trond Nygård (3A), Maren Osmundsen (7A), Monica Domke (3C), Elaine Pettersen (4C), Helge Stangeland (2A), Hanne Strand (1A), Reidun Edland (6A), Jon-Krister K Torland (2B), Christina Nesvåg(4B), Mark Thomson (1C), Christel Vølstad Roan (6B), Frode Aardal (1B)

**19-16/17​ Godkjenne dagens møteinnkalling og referat fra forrige FAU-møte**

Godkjent uten kommentar

**20-16/17​ Informasjonssaker - Går ut, rektor har meldt forfall**

1. Rektor informerer v/Hans

**21-16/17​ Status økonomi v/Trond**

12000 kr i inntekt juleavslutningen.

2500 betalt ut til klasser så langt dette året.

Se også eget ark som Trond har laget, "status regnskap FAU Sørbø"

Penger fra 17 mai 2016 har ennå ikke kommet inn.

**22-16/17​ Ekstraordinært årsmøte 2017 for organisering av FAU som forening v/Trond**

Trond har endret vedtekter slik at de kan møte kravene til Brønnøysundregisteret. Endel formaliteter med dette, FAU Sørbø er det utøvende organet til foreldremøtet.

Endringer skal gjøres av årsmøtet. Lagt til taushetsplikt i vedtektene. Ett punkt som er endret er dette: Rektor skal ha møterett.

Utkast til reviderte vedtekter er godkjent.

Innkalling til ekstraordinært årsmøte, dato mandag 13.02.17 kl 19:30

**23-16/17​ Status FAU-arrangementer**

**Oppsummering av erfaring og inntekter fra Juleavslutningen 2016**

Komiteen: tilbakemelding på dagen til komiteen var udelt positive. Klage om at elevene hadde gått dit de ikke skulle, blant annet rektors kontor.

Litt forvirring om hva som skulle gjøres. Lite informasjon i forkant av arrangementet.

Til neste års klassekontakter bør det informeres på foreldremøtet om hva som forventes, hva som skal tas med etc. Usikkerhet om hvem som skulle handle inn servietter, etc.

Juleavslutningskomiteen møtes en time før neste FAU møte for å lage instruks til neste år.

**17. mai arrangement 2017 v/Monica**

Komite har hatt møter internt og har hatt møte med FAU Ganddal. Ganddal har funnet taler, og den skal avholdes på Ganddal skolegård.

Det har vært avholdt møte mellom FAU Sørbø, FAU Ganddal og 17 mai komiteen.

Enighet mellom FAUene at vi skal ha felles program men delt arrangement. Toget stopper i skolegården til Ganddal skole. FAU Ganddal sjekker pris for lydanlegg. Enig om felles program (trykksak), så enkel utforming som mulig. Ranselpost eller dugnad på utdeling av program? Ikke sikkert ennå.

Usikkert fremdeles hva de forskjellige varene skal koste.

Hvor kan man få tak i bord og stoler til en grei pris? Kan vi låne på skolen?

På Ganddal skal de bruke gymsalen, må kjøpe dekke til 50 000 kr. Må man gjøre dette også i Sørbøhallen? Hvor mange besøkende gjetter man kommer til Sørbø skole på dagen? 1000 -1500 estimerer vi. Kjøper inn til cirka 1500 personer.

Kiwi og Nor-Engros sponser med et beløp. Trenger penger til å lage fiskedam og lykkehjul.

Jobber videre med betalingsløsning, mCash, Vipps, kontanter? Bestemmes på et senere tidspunkt.

Det går nå ut flere forespørsler om sponsorer, tilbakemeldinger sendes til Monica Domke mariell32001@yahoo.no .

**24-16/17 ​Status og evt. videre arbeid i f.m. kommunens dispensasjon fra rekkefølgekrav til Vagle næringspark v/Anders - utgår grunnet frafall**

**25-16/17​ Eventuelt**

Frode Aardal - teknolab. Har fått oversendt papirer fra andre FAUer. Erfaringer fra Sandved: oppstart kostet 250 000 kr. Ett sett koster 12000- 15000 kr, skulle helst hatt 6 sett. Sandved har fått midler fra flere banker, Sørbø teknolab skal sjekke mulighet for dette. Kan bruke brukt PC utstyr, Frode sjekker muligheter for dette. Trenger 6 laptoper.

Se også dokument fra Frode Aardal.

FAU vil etter 17 mai arrangement vurdere om vi har midler som vi kan støtte dette med.

**Saker til neste møte:**

Foreldremøte vår 2017? Har noen forslag til tema?

Bruk av mobil i skolen - tilbakemelding fra 7, 6 og 5 trinn at elever nå tar med mobiler på skolen - er dette greit/del av skolen reglement? Simon/Trine tar dette videre med rektor, settes opp som sak til neste møte.

Sak 24-16/17 overføres fra sist møte

Skal Sørbø skole innføre utviklende matematikk fra høsten av?